ጥናት ከጠቆማቸው የስፖርቱ ውስብስብ ችግሮች በጥቂቱ
ኢትዮጵያ ከዘመናዊ ስፖርት ጋር ከተዋወቀች ከድፍን ምዕተዓመት በላይ
የተቆጠረ ቢሆንም ዘርፉ አሁንም ድረስ በውስብስብ ችግሮች ውስጥ ተዘፍቆ ወደ ፊት መራመድ እንዳቃተው ባለሙያዎች ይናገራሉ።ስፖርቱን
ከነዚህ ውስብስብ ችግሮች ለማውጣት ከሃያ ዓመት በፊት ተግባራዊ የሆነውን አገር አቀፍ የስፖርት ፖሊሲ ከመከለስ አንስቶ የስፖርት
ሪፎርም በማካሄድ ከቀጣዩ ዓመት ጀምሮ ለአስር ዓመታት ተግባራዊ የሚሆን ስትራቴጂክ እቅድ ተዘጋጅቷል።የፌዴራል ስፖርት ኮሚሽን በአገራዊ የስፖርት ሪፎርም ዙሪያ ከተለያዩ
ባለድርሻ አካላት ጋር ውይይቶችን ሲያደርግ እንደሰነበተ የሚታወስ ሲሆን ባለፈው አርብ በዚሁ በሪፎርም ዙሪያ ለስፖርት ጋዜጠኞች
በቢሾፍቱ ከተማ የአንድ ቀን የግንዛቤ ማስጨበጫ መድረክ አዘጋጅቶ ነበር።በዚህ መድረክ ላይም የስፖርት ሪፎርሙንና የአስር ዓመት
ስትራቴጂክ እቅዱን ለመተግበር ጥናት የተደረገበት ሰነድ ቀርቧል።ጥናቱ ከዚህ ቀደም ሲቀርብ ከነበሩት ተመሳሳይ ጥናቶች ብዙ ልዩነት
ያለው ባይሆንም በአገሪቱ ስፖርት ዙሪያ ያሉ ውስብስብ ችግሮችን በስፋት ለመዳሰስ ሞክሯል። በጥናቱ ከተዳሰሱ የአገሪቱ የስፖርት ችግሮች መካከል አደረጃጀት
ዋነኛው ሲሆን በስፖርታዊ ተቋማት፣ በኢሊት ስፖርትና በማስ ስፖርት አገሪቱ ያለችበት ደረጃ እዚህ ግባ የማይባል መሆኑን አመላክቷል።ይህም
የአገሪቱ ስፖርት የቱ ጋር ነው? ብሎ ለመጠየቅ ትክክለኛ መነሻ መሆኑን ጠቁሟል።በውድድርና ተሳትፎ መካከል ያለው ልዩነት ጠባብ መሆኑን የጠቆመው ጥናቱ በክለብና ከዚያ በታች ባሉ አደረጃጀቶች
በሚካሄዱ ውድድሮች መካከል ልዩነቶች አለመኖራቸው የአገሪቱ ስፖርት ውድቀት አንዱ ማሳያ መሆኑን አመላክቷል።በአገሪቱ ከመጀመሪያ
ደረጃ አንስቶ እስከ ከፍተኛ ትምህርት ተቋማት ዙሪያ ከአርባ እስከ ሃምሳ ሚሊየን ህዝብ እንዳለ የጠቀሰው ጥናቱ፤ ከአገሪቱ ህዝብ
ግማሽ ያህሉ በሚገኝበት አካባቢ ስፖርቱ እንዳልተሰራበትና የአገሪቱን ስፖርት ለማሳደግ ትምህርት ቤቶች ላይ መስራት አማራጭ የሌለው
ግዴታ መሆኑን ያስቀምጣል።ትምህርት ቤቶች የስፖርት ማዘውተሪያ ስፍራዎች የሚገኝባቸው እንደመሆኑ ከማህበረሰብ አቀፍ የስፖርት እንቅስቃሴ(ማስ
ስፖርት) አኳያ ለህብረተሰቡ ጥቅም እየሰጡ እንዳልሆነ ያስቀመጠው ጥናቱ ፤በእረፍት ቀናትና ከትምህርት በኋላ የማዘውተሪያ ስፍራዎች
ነፃ ቢሆኑም ማህበረ ሰቡ እንዲጠቀምባቸው እየተደረገ እንዳልሆነ ይጠቁማል። ለዚህም ህብረተሰቡ መንገድ ዘግቶ ስፖርታዊ እንቅስቃሴዎችን
ለማድረግ እንደተገደደ ተቀምጧል።የተለያዩ ዩኒቨርሲቲዎች ግዙፍ ስቴድየሞችን ጨምሮ በርካታ የማዘውተሪያ ስፍራዎችን በህዝብ ገንዘብ
የገነቡ ቢሆንም ከዩኒቨርሲቲው ማህበረሰብ ውጪ እንዲጠቀማቸው ባለመደረጉ የማስ ስፖርትን ማሳደግ እንዳልተቻለም ተጠቁሟል።አገር አቀፍ ስፖርቶችን የሚመሩ ፌዴሬሽኖችን በተመለከተ ጥናቱ የጠቆመው አንድ ነጥብም የሚያ ነጋግር ነበር።ፌዴሬሽኖች
አገር አቀፍ ስፖርቶችን ሲመሩ ዋነኛ ስራቸው ስፖርቶችን ለህብረተሰቡ በማስተዋወቅ በስፋት እንዲዘወተሩ ማድረግ ቢሆንም የአገራችን
ፌዴሬሽኖች ተጠምደው የሚ ታዩት ስፖርተኞችን ለዓለም አቀፍ ውድድሮች ማዘጋጀትና ይዞ መጓዝ ላይ ብቻ መሆኑን ጥናቱ አመልክቷል።
የስትራቴጂክ እቅዱን ተግባራዊ ለማድረግ በጥናት ከተጠቀሱት በርካታ ውስብስብ ችግሮች ጥቂቶቹን ለመጥቀስ ተሞከረ
እንጂ የአገሪቱ ስፖርት የገባበት አዘቅጥ ተቆጥሮ የሚያልቅ አይደለም።ይሁን እንጂ የስትራቴጂክ እቅዱም ይሁን የስፖርት ሪፎርሙ እነዚህን
ችግሮች ቀርፎ በቀጣዩ አስር ዓመት የስፖርት ዘርፍ ልማትን በማስፋፋት ንቁ ማህበረሰብ በመፍጠር በዓለም አቀፍ መድረኮች ተፎካካሪና
አሸናፊ አገርን እውን በማድረግ ስፖርቱ ለአገር ብልፅግና ያለውን ሚና ለማሳደግ እንደሚጥር ታምኖበታል።የኢፌዴሪ ስፖርት ኮሚሽን 22 ዓመታትን ያስቆጠርውን የኢትዮጵያ ስፖርት ፖሊሲ እንዳሻሻለውና በቀጣይ 10 ዓመታት
ተግባራዊ ሊያደርግ ዝግጅት ማጠናቀቁን በገለፀበት መድረክ በ1990 የወጣው ፖሊሲ ጠንካራ እና ደካማ ጎን ምን ይመስላል በሚለው
ሃሳብ ዙሪያ በጥናት አቅራቢው የአዲስ አበባ ዩኒቨርሲቲ መምህራኖች በአቶ ሳሙኤል ስለሺ እና በዶክተር ዘሩ በቀለ ቀርቧል።ጥናቱ
ያስቀመጠውን የመፍትሄ ሃሳብ አካቶ ለቀጣይ አስር አመት ኢትዮጵያ የምትጠቀምበትን እቅድ በኮሚሽኑ የእቅድና ዝግጅት ክትትልና አፈፃፀም
ዳይሬክተር አቶ እንድሪስ አብዱ ቀርቦ ውይይት ተደርጎበታል።ጋዜጠኞች ቢካተቱትና ትኩረት ቢሰ ጠው ያሉትን ሃሳብ በአስተያየታቸው
አካተዋል። ኢትዮጵያ የፖሊሲ ችግር የለባትም አፈፃፀሙ ላይ ነው ችግሩ
ያሉት አስተያየት ሰጪዎቹ፤ አሁንም አስፈፃሚው አካል በእውቀትና በትጋት ቢሰራ ውጤት የማምጣት አቅም ያለው ፖሊሲ መሆኑን ተናግረዋል።አዲሱ
ፖሊሲ ዘጠኝ ፒላሮች (ምሰሶዎች) ያሉት ሲሆን ስፖርቱን ህዝባዊ ለማድረግ ፣ ስፖርቱ ኢንቨስትመንት መሆኑ ታውቆ ባለሃብቱ የሚሳተፍበት
መድረክ እንዲሆን እና ትምህርት ቤቶች የስፖርተኛ ማመንጫ ለማድረግ የሚያስችሉ አንቀፆች ተካተውበታል፡፡አዲስ ዘመን የካቲት 3/2012ቦጋለ አበበ